Korleonė

Korleonė () – nedidelis miestas ir komuna Italijoje, šiaurės Sicilijoje, Palermo provincijoje.

 Istorija 

Pavadinimas Corleone kilo nuo kadaise čia dominavusių arabų duoto pavadinimo Qurliyūn.Corleone. Britannica Online Encyclopedia. Nuoroda tikrinta 2021-08-11. Vėliau teritorija priklausė normanams.

Tarp XI ir XII a. pastatytas žvalgybos bokštas, pavadinimu Saracena, tebestovi iki dabar. Korleonės pozicija tarp Palermo ir Agridžento nulėmė jos strateginę svarbą.

Maždaug XIV a. Korleonė tapo karališkąja nuosavybe, vėliau tapo Federiko Ventimiljos feodu.

Chiesa Madre ('Motinos bažnyčia'), skirta Šv. Martynui, pradėta statyti 1300-ųjų pabaigoje. Dabartinė jos išvaizda paveikta dažnų atnaujinimų ir perstatymų.

 Mafija 
Labiausiai žinomas kaip mafijos bosų Mikelės Navaros, Lučijano Legijo, Leolukos Bagarelos, Salvatorės Riinos ir Bernardo Provencano gimtinė. Taip pat Korleonę visame pasaulyje išgarsino Marijo Pjuzo romanas „Krikštatėvis“ bei Frensio Fordo Kopolos to paties pavadinimo filmas.

Dar labiau „mafijos miestelio“ įvaizdį sustiprino 2006 m. balandžio 11 d. čia sugautas įtakingiausias Sicilijos mafijos bosas Bernardas Provencanas, pramintas „Sicilijos vaiduokliu“, kurio buvo ieškoma 40 metų. Šia proga balandžio 11 d. paskelbta Korleonės Laisvės diena, ir viena gatvė pervadinta į Balandžio 11-osios.http://www.theage.com.au/news/world/mafia-boss-caught-after-decades-on-run/2006/04/12/1144521381919.html

Nuo 1960 m. čia buvo įsikūrusios kelios stipriausios Sicilijos mafijos šeimos, įskaitant ir Toto Riinos „korleoniečius“ (corleonesi).

 Išnašos 

Kategorija:Sicilijos miestai